
UNUTRAŠNJA KONTROLA

U skladu sa nadležnostima i ovlašćenjima utvrđenim propisima o bezbjednosti hrane, 19 inspektora (inspektori za hranu, veterinarski inspektori sa ovlašćenjem inspektora za hranu i službenici uprave sa ovlašćenjima inspektora za hranu) tokom avgusta 2026. godine sprovodili su službene kontrole u skladu sa Planom službene kontrole registrovanih I odobrenih objekata za hranu za 2026.godinu,  Predlogom plana pripreme ljetnje turističke sezone 2026. Godine i Akcionim planom za pripremu i praćenje ljetnje turističke sezone 2026. godine

Službene kontrole su sprovođene kod subjekata u poslovanju hranom, sa posebnim fokusom na objekte u kojima se hrana proizvodi, priprema, skladišti, distribuira i stavlja na tržište, kao i na objekte koji tokom ljetnje turističke sezone posluju sa povećanim obimom proizvodnje i prometa hrane.

Kontrole su obuhvatale provjeru ispunjenosti propisanih uslova za poslovanje hranom a naročito higijenskih uslova u objektima, održavanja opreme i prostorija, zdravstvenog stanja i osposobljenosti lica koja rukuju hranom, porijekla i sljedljivosti hrane, uslova čuvanja i skladištenja, organoleptičkih svojstava hrane, rokova upotrebe, kao i drugih zahtjeva od značaja za bezbjednost hrane. 

Poseban akcenat u toku ljetnje turističke sezone bio je na kontroli subjekata kod kojih postoji povećan rizik od pojave nepravilnosti usljed povećanog prometa i potrošnje hrane I neusaglašenosti poslovanja utvrđenih u ranijim nadzorima.

Posebna pažnja bila je usmjerena na provjeru porijekla i sljedljivosti hrane zbog ranije pojave ilegalnog unosa hrane  iz zemalja okruženja, naročito u pograničnim opštinama a što se naročito dešava tokom letnje sezone (povrće, riba, maslinovo ulje, meso i sl.). Kroz pojačane aktibvnosti utvrđena je prisutnost određenih kategorija hrane na tržištu iz neodobrenih i neregistrovanih objekata za hranu (meso, alkoholna pića, med, prerađevine od voća, voće i povrće) na području određenih opština. 

Iz prometa je povučeno i uništeno više od 4 tone nebezbjedne hrane , zabranjen je rad ilegalnim neoodobrenim objektima .Preduzete su sve potrebne aktivnosti i upravne mjere i radnje za dalje praćenje do potpunog iskorjenjivanja ovih i sličnih nezakonitih aktivnosti koje predstavljaju rizik po zdravlje potrošača, ponudom hrane koja nije proizvedena u odobrenim ili registrovanim objektima, bez kontrole i bez nadzora od strane nadležnih inspekcija i službi.

Na osnovu utvrđenih nepravilnosti preduzimane su mjere u skladu sa zakonom, uključujući izdavanje ukazivanja, donošenje rješenja o otklanjanju nepravilnosti, privremene zabrane rada, zabrane rada licima koja rukuju hranom, kao i stavljanje van prometa i uništenje nebezbjedne hrane.

Tokom avgusta 2026. godine Inspekcija za hranu, sa ukupno 20 postupajućih inspektora, izvršila je 609 inspekcijskih pregleda, i to:
· 515 redovnih inspekcijskih pregleda;
· 25 inspekcijska pregleda po inicijativi;
· 69 kontrolih inspekcijskih pregleda.

Kontrolama je utvrđeno 124 nepravilnosti. U cilju otklanjanja utvrđenih nepravilnosti inspektori su preduzeli odgovarajuće upravne i prekršajne mjere. Izrečeno je ukupno 143 ukazivanja, dok je 21 nepravilnost otklonjena u toku inspekcijskog pregleda.

U izvještajnom periodu donijeto je ukupno 112 rješenja.
· 37 rješenja o otklanjanju nepravilnosti;
· 33 rješenja o privremenoj zabrani rada objekta za hranu;
· 2 rješenja o zabrani rada licima koja rukuju hranom;
· 27 rješenja o stavljanju van prometa i uništenju nebezbjedne hrane
· 13  rješenja o dostavljanju dokumentacije

Na osnovu utvrđenih nepravilnosti, tokom avgusta 2026. godine iz prometa je stavljeno i uništeno ukupno 4164 kg hrane.

Hrana je stavljena van prometa i uništena zbog utvrđenih nepravilnosti koje su se odnosile 
na nedostatak dokaza o porijeklu i sljedljivosti, isteka roka trajanja, izmijenjena organoleptička svojstva, kao i nepravilno čuvanje i skladištenje.

PREKRŠAJNE MJERE
[bookmark: _GoBack]Zbog utvrđenih nepravilnosti i prekršaja, inspektori ya hranu su tokom avgusta 2026. godine izdali ukupno 367 prekršajna naloga, sa izrečenim novčanim kaznama u ukupnom iznosu od 358.110,00 eura.

U izvještajnom periodu podnijet je jedan zahtjev za pokretanje prekršajnog postupka.

UVOZ HRANE, MATERIJALA I PREDMETA KOJI DOLAZE U KONTAKT SA HRANOM

U okviru službenih kontrola u spoljnotrgovinskom prometu, tokom avgusta 2026. godine izvršen je ukupno 3.181 pregled pošiljki.

Kontrolama pošiljki hrane iz uvoza obuhvaćeni su dokumentacijski, identifikacioni i fizički pregledi, kao i uzorkovanje hrane za laboratorijsko ispitivanje, u cilju provjere ispunjenosti propisanih zahtjeva bezbjednosti i kvaliteta.

Tokom avgusta 2026. godine:
· donijeto je 2.8649 rješenja o stavljanju na tržište pošiljki hrane iz uvoza;
· uzet je 191 uzorak hrane iz uvoza za laboratorijsko ispitivanje;

Kada je riječ o predmetima i materijalima koji dolaze u kontakt sa hranom, donijeto je 532 rješenja o stavljanju na tržište, dok je za laboratorijsko ispitivanje uzeto 16 uzoraka. 

Za izvršene preglede u spoljnotrgovinskom prometu naplaćene su naknade u ukupnom iznosu od 120.356,06 eura.

[bookmark: postupanje-po-prijavama-i-inicijativama]POSTUPANJE PO PRIJAVAMA I INICIJATIVAMA

Inspekcija za hranu je tokom avgusta 2026. godine postupala po inicijativama i prijavama koje se odnose na moguće nepravilnosti u oblasti bezbjednosti hrane.

Po zaprimljenim inicijativama, ukupnbo 23,  inspektori su, u skladu sa procjenom rizika i svojim nadležnostima, preduzimali odgovarajuće inspekcijske radnje i mjere.
O preduzetim mjerama i radnjama podnosioci prijava obavještavani su u slučajevima kada su za to postojali uslovi, dok se kod anonimnih prijava obavještavanje nije vršilo.

[bookmark: zaključak]ZAKLJUČAK

Inspekcija za hranu je tokom avgusta 2026. godine, kroz redovne, kontrolne i inspekcijske preglede po inicijativama, kao i kroz pojačane kontrole tokom ljetnje turističke sezone, kontinuirano vršila službene kontrole subjekata u poslovanju hranom.

Preduzimanjem upravnih i prekršajnih mjera, kao i stavljanjem van prometa i uništavanjem nebezbjedne hrane, inspekcija je djelovala preventivno i represivno u cilju zaštite zdravlja i interesa potrošača.

Inspekcija za hranu će nastaviti sa sprovođenjem planiranih aktivnosti i u narednom periodu, sa posebnim fokusom na subjekte koji, na osnovu procjene rizika, predstavljaju veći rizik za bezbjednost hrane.
